Dis amptelik – SA kry ‘ekstra’ vakansiedagFoto: Pixabay Dinsdag 27 Desember is tot ŉ openbare vakansiedag verklaar, met Kersdag wat vanjaar op ŉ Sondag val. Pres. Cyril Ramaphosa het die aankondiging gemaak nadat die vakverbond Cosatu die versoek verlede maand gerig het. Die Wet op Openbare Vakansiedae bepaal indien ŉ vakansiedag op ŉ Sondag val, sal die daaropvolgende Maandag ŉ openbare vakansiedag wees. Maandag 26 Desember is reeds vanjaar ŉ vakansiedag aangesien dit Welwillendheidsdag is en dus beteken dit die twee openbare vakansiedae oorvleuel. Volgens Ramaphosa sal die Dinsdag dus ook ŉ vakansiedag wees om te verseker dat daar 12 openbare vakansiedae is.